**ประกาศเทศบาลตำบลคลองทรายขาว**

**เรื่อง หลักเกณฑ์ มาตรการ และแนวทางปฏิบัติเกี่ยวกับการจัดการเรื่องร้องเรียน กรณีเกิดการทุจริตและประพฤติชอบของเจ้าหน้าที่ของเทศบาลตำบลคลองทรายขาว**

**.....................................**

ตามยุทธศาสตร์ชาติว่าด้วยการป้องกันและปราบปรามการทุจริตภาครัฐ ทางเทศบาลตำบล คลองทรายขาว มีแนวปฏิบัติการจัดการเรื่องร้องเรียนการทจริต/แจ้งเบาะแส ด้านการทุจริตและประพฤติมิชอบ เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริต และการส่งเสริมคุ้มครองจริยธรรมในเทศบาลตำบลคลองทรายขาว

เพื่อให้การดำเนินการด้านการป้องกันและปราบปรามการทุจริตของเทศบาลตำบลคลองทรายขาว เป็นไปตามอำนาจหน้าที่ให้สอดคล้องกับยุทธศาสตร์ว่าด้วยการปราบปรามการทจริตภาครัฐ จึงกำหนดหลักเกณฑ์ มาตรการ และแนวทางการปฏิบัติเกี่ยวกับการจัดการเรื่องร้องเรียน กรณีเกิดการทุจริตและประพฤติมิชอบของเทศบาลตำบลคลองทรายขาว ดังนี้

 ข้อ ๑ ประกาศนี้เรียกว่า “ประกาศเทศบาลตำบลคลองทรายขาว เรื่อง หลักเกณฑ์ มาตรการ และแนวทางการปฏิบัติเกี่ยวกับการจัดการเรื่องร้องเรียน กรณีเกิดการทุจริตและประพฤติมิชอบของเทศบาลตำบลคลองทรายขาว”

 ข้อ ๒ บทนิยามในประกาศนี้

 “เจ้าหน้าที่” หมายความว่า ข้าราชการ พนักงานส่วนตำบ และพนักงานจ้างในเทศบาลตำบล คลองทรายขาว

 “ทุจริต” หมายความว่า การแสวงหาผลประโยชน์มิควรได้โดยชอบด้วยกฎหมายสำหรับตนเองและผู้อื่น

 “ประพฤติมิชอบ” หมายความว่า การที่เจ้าหน้าที่ปฏิบัติหรือละเว้นการปฏิบัติการอย่างใดในตำแหน่งหรือหน้าที่ หรือใช้อำนาจในตำแหน่งหรือหน้าที่อันเป็นการฝ่าฝืนกฎหมาย ระเบียบ ข้อบังคับ คำสั่งอย่างใดอย่างหนึ่ง ซึ่งมุ่งหมายจะควบคุมดูแลการรับ การเก็บรักษา หรือการใช้เงินหรือทรัพย์สินของส่วนราชการหรือละเว้นการปฏิบัตินั้นเป็นการทุจริตด้วยหรือไม่ก็ตาม และให้หมายความรวมถึงการประมาทเลินเล่อในหน้าที่ดังกล่าวด้วย

 “ข้อร้องเรียน” หมายถึง ข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ของรัฐในสังกัด และข้อกล่าวหาเจ้าหน้าที่ของรัฐที่ไม่ได้ปฏิบัติหน้าที่ราชการด้วยความรับผิดชอบต่อประชาชน ไม่มีคุณธรรม จริยธรรม ไม่คำนึงถึงประโยชน์ส่วนรวมเป้นที่ตั้งและไม่มีธรรมาภิบาลตามที่มีกฎหมาย ระเบียบ แบบแผนของทางราชการที่เกี่ยวข้องได้กำหนดไว้

/การตอบสนอง....

-๒-

 “การตอบสนอง” หมายถึง การส่งต่อให้แก่หน่วยงานที่เกี่ยวข้อง การตรวจแนะนำ เรื่องร้องเรียนเข้าสู่กระบวนการสอบสวนข้อเท็จจริง แจ้งตักเตือน ดำเนินคดีหรืออื่นๆตามระเบียบข้อกฎหมายพร้อมกับแจ้งให้ผู้ร้องเรียนทราบผลหรือความคืบหน้าของการดำเนินการภายในเวลาสิบห้าวัน ทั้งนี้ กรณีที่ข้อร้องเรียนไม่ได้ระบุชื่อและที่อยู่หรือหมายเลขโทรศัพท์ที่ติดต่อได้หรืออีเมลติดต่อของผู้ร้องเรียนจะพิจารณาการตอบสนองสิ้นสุดที่การนำเรื่องร้องเรียนเข้าสู่กระบวนการสอบสวนข้อเท็จจริง แจ้งตักเตือนดำเนินคดี หรืออื่นๆตามระเบียบข้อกฎหมาย

 ข้อ ๓ หลักเกณฑ์และรายละเอียดในการร้องเรียน

 ๓.๑ หลักเกณฑ์การร้องเรียน

 3.1.1 เรื่องที่นำมาร้องเรียนต้องเป็นเรื่องที่ผู้ร้องได้รับความเดือดร้อนหรือเสียหาย อันเนื่องมาจากเจ้าหน้าที่ของเทศบาลตำบลคลองทรายขาว ในเรื่องดังต่อไปนี้

 (๑) กระทำการทุจริตต่อหน้าที่ราชการ

 (2) กระทำความผิดต่อตำแหน่งหน้าที่ราชการ

(3) ละเลยหน้าที่ตามที่กฎหมายกำหนดให้ต้องปฏิบัติ

(๔) ปฏิบัติหน้าที่ล่าช้าเกินสมควร

3.1.2 เรื่องที่ร้องเรียนต้องเป็นเรื่องจริงที่มีมูล มิใช่ลักษณะกระแสข่าวที่สร้างความเสียหายแก่บุคคลที่ขาดหลักฐานแวดล้อมที่ปรากฎชัดแจ้ง ตลอดจนขาดพยานบุคคลแน่นอน

 3.2 ข้อร้องเรียนให้ใช้ถ้อยคำสุภาพและต้องระบุข้อมูลดังต่อไปนี้

 ๓.๒.๑ ชื่อและที่อยู่ของผู้ร้องเรียน

 ๓.๒.๒ ชื่อหน่วยงานหรือเจ้าหน้าที่ที่เกี่ยวข้องที่เป็นเหตุแห่งการร้องเรียน

 3.2.3 การกระทำทั้งหลายที่เป็นเหตุแห่งการร้องเรียน พร้อมทั้งข้อเท็จจริงหรือพฤติการณ์ตามสมควรเกี่ยวกับการกระทำดังกล่าว (หรือแจ้งช่องทางเบาะแสการทุจริตของเจ้าหน้าที่อย่างชัดเจนเพื่อดำเนินการสืบสวน สอบสวน)

 ๓.๒.๔ คำขอของผู้ร้องเรียน

 ๓.๒.๕ ลายมือชื่อของผู้ร้องเรียน

 ๓.๒.๖ ระบุวัน เดือน ปี

 ๓.๒.๗ ระบุพยานเอกสาร พยานวัตถุ พยานบุคคล (ถ้ามี)

 3.3 กรณีการร้องเรียนที่มีลักษณะเป็นบัตรสนเท่หื จะรับพิจารณษเฉพาะรายที่ระบุหลักฐานกรณีแวดล้อมปรากฎชัดแจ้ง ตลอดจนชี้พยานบุคคลแน่นอนเท่านั้น

/3.4 เรื่องเรียน...

-๓-

 3.4 เรื่องร้องเรียนที่อาจไม่รับพิจารณา

 3.4.1 ข้อร้องเรียนที่มิได้ทำเป็นหนังสือ

 3.4.2 ข้อร้องเรียนที่ไม่ระบุพยานหรือหลักฐานที่เพียงพอ

 3.4.3 ข้อร้องเรียนที่ไม่มีรายการตามข้อ 3.2

 3.5 ช่องทางการร้องเรียน ผู้ร้องเรียนสามารถส่งข้อความร้องเรียนผ่านช่องทาง ดังนี้

 3.5.1 ส่งข้อร้องเรียนหรือร้องเรียนด้วยตนเองโดยตรงที่สำนักงานเทศบาลตำบลคลองทรายขาว เลขที่ 178 หมู่ที่ 4 ตำบลคลองทรายขาว อำเภอกงหรา จังหวัดพัทลุง

 3.5.2 ร้องเรียนผ่านเว็บไวต์สำนักงาน www.klongsaikhaw.go.th

 3.5.3 ร้องเรียนทางตู้ไปรษณีย์

 3.5.4 ร้องเรียนทางโทรศัพท์ 074-687 251

 3.5.6 ร้องเรียนทางเฟสบุ๊ค “ทต.คลองทรายขาว”

 จึงประกาศมาเพื่อทราบโดยทั่วกัน

 ประกาศ ณ วันที่ เดือน ตุลาคม พ.ศ.๒๕๖๑

 (ลงชื่อ)

 (นายนิรันดร์ ออสันตินุตสกุล)

 นายกเทศมนตรีตำบลคลองทรายขาว